शेख सादी शीराजी पर देशभर से आए विद्वान पढ़ेंगे शोध पत्र
मौलानाअबुल कलाम आजाद अरबी फारसी शोध संस्थान में शेख सादी शीराजी पर तीन दिवसीय अखिल भारतीय सेमिनार का आयोजन मंगलवार से होगा। इसमें देश के कई हिस्सों से विद्वान भाग लेंगे तथा शोध पत्र प्रस्तुत करेंगे। उल्लेखनीय है कि शेख सादी शीराजी, जिनका पूरा नाम शेख मुसलिदु्दीन सादी था। उनका उपनाम शेख सादी शीराजी था।
बताया जाता है कि ये 13 वीं शताब्दी के प्रसिद्ध साहित्यकार थे, जो इरान के शीराज नगर में 1185-86 में पैदा हुए। शेख सादी ने अरब, सीरिया, तुर्की, मिस्र, मोरक्को, मध्य एशिया की यात्रा की। यहां तक कहा जाता है कि उनके लेखन में सोमनाथ मंदिर की भी चर्चा है। लेकिन वो भारत आए या नहीं इस बारे में पूरी तरह स्पष्ट नहीं है। बहरहाल इस संबंध कहा जाता है कि उनको सल्तनत काल में भारत बुलाया गया था। लेकिन वो काफी बुजुर्ग होने के कारण नहीं पाए थे। बताया जाता है कि उन्होंने भारत में अमीर खुसरो की मौजूदगी का हवाला देते हुए उनकी काफी प्रशंसा की।
शेख सादी ने विभिन्न देशों की यात्रा के बाद शीराज लौटकर बोस्तां गुलिस्तां पुस्तकें लिखी। जिसमें मनोरंजक घटनाओं, मूल्यावान अनूठे अनुभवों का वर्णन किए गए।
उनकी रचनाओं में मध्यकालीन पूर्वी समाज की सर्वेत्कृष्ठ सांस्कृतिक परंपरा के बारे में जानकारी मिलती है। 1292 में उनका देहांत हो गया। वो गीतकार गीतिकाव्य रचना के अपने समय के महान रचियता माने जाते हैं। उनकी पुस्तकों का दुनियां की कई भाषाओं में अनुवाद हुए हैं। पुस्तक पदनामा जिसे करीमा भी कहते हैं, उन्हीं द्वारा लिखी बताई जाती है।
अवार्ड का भी होगा वितरण
एपीआरआईमें मंगलवार से आयोजित सेमिनार में शेख सादी शीराजी विषय पर शोध पत्र पढे जाने के साथ ही अरबी, फारसी, उर्दू इतिहास के क्षेत्र में अवार्ड समारोह भी आयोजित होगा।
येहोंगे कार्यक्रम
तीनदिवसीय अखिल भारतीय सेमिनार के उद्घाटन एवं अवार्ड समारोह के मुख्य अतिथि विधायक अजीत सिंह मेहता होंगे। अध्यक्षता स्टेट हज कमेटी के अध्यक्ष अमीन पठान करेंगे। ये कार्यक्रम मंगलवार सुबह 11 बजे होगा। उसके बाद सेमिनार का प्रथम सत्र दोपहर बाद 3 बजे से शुरू होगा। रात को 9 बजे मखसूस शैरी नशस्त होगी।
सादी शीराजी।
शख्सियत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva kas_Deva